Public procurement notice: Contract Award Notice
Published: 2020-06-02
Buyer: E.ON Tiszántúli Áramhálózati Zrt.
Country: HU
Contract type: Services
Procedure: Negotiated without a prior call for competition
CPV classification: 35125000: Surveillance system
Estimated value: 1732000 EUR
Award criteria: Lowest price

Technical requirements: E.ON Tiszántúli Áramhálózati Zrt. önállóan működőképes SCADA rendszerének kialakítása a jelenleg E.ON cégcsoporttal közös Scada rendszerről történő leválasztással.
Az E.ON tulajdonában levő áram- és gázszolgáltató cégek SCADA rendszerszállítói pályázatát a SIEMENS Zrt. és alvállalkozója a Siemens AG (Wien) nyerték, a SIEMENS Spectrum Power4 SCADA rendszerrel. 2012. áprilisában kezdődött a rendszer központi diszpécser szolgálat illetékességű részének próbaüzeme, majd 2013. év végére megtörtént a rendszer elosztó hálózati irányítás részének üzembe helyezése is.
A leszállított és üzembe helyezett rendszer az árams- és gázszolgáltató cégek szintjén egységes, központi szerverparkkal került kialakításra. A központi szerverek Pécsen vannak elhelyezve, az áram- és gázszolgáltató cégek területén csak a diszpécseri és mérnöki munkahelyek vannak telepítve.
A feladat megvalósítása során olyan egységes üzemirányítási rendszer került kialakításra, melynek az üzemirányítási feladatok támogatása és az üzembiztonság növelése mellett számos új üzleti kihívásnak kellett megfelelnie, mindezt gazdaságos működés biztosítása mellett.
A rendszer kialakítása lehetővé tette az üzemirányítás szervezetének és működési folyamatainak konszolidációját. A rugalmas, tetszőlegesen konfigurálható üzemirányítási munkahelyek létrehozásával lehetőség nyílt az üzemirányított területek közötti átjárhatóság biztosítására.
A rendszer összetettsége miatt az üzembe helyezést követően üzemeltetési szerződést kötöttünk Siemens Zrt-vel, melynek keretében Siemens szakemberei folyamatos support tevékenységet és mérnöki rendelkezésre állást biztosítanak. A támogatói tevékenységre a folyamatos üzem biztosítása érdekében továbbra is szükség van.
Az E.ON Beteiligungen GmBH október 3-án elvi keretmegállapodást kötött az MVM Magyar Villamos Művek Zrt.-vel, valamint az Opus Global Nyrt.-vel, amely részeként 2020. végéig az E.ON értékesíti az E.ON Tiszántúli Áramhálózati Zrt.-t az Opus Global Nyrt. részére A megállapodás része, hogy az E.ON Tiszántúli Áramhálózati Zrt. üzemirányítási rendszere 2020. december 31-ig önálló rendszerként működjön, leválasztva a jelenlegi közös, DSO SCADA rendszertől.
Ez a műszaki megvalósítás feltétele annak, hogy az E.ON Tiszántúli Áramhálózati Zrt. 2021. január 1-től megfeleljen az önálló engedélyessel szemben, a SCADA rendszerekkel kapcsolatban támasztott törvényi kötelezettségnek.
A különválasztás műszaki megoldása, hogy az E.ON Tiszántúli Áramhálózati Zrt. területén telepítendő önálló központi szerverrendszeren kell kialakítani a saját Siemens Spectrum 4.6 rendszert, melyre át kell másolni az E.ON Tiszántúli Áramhálózati Zrt. adatait.
— A Spectrum 4.6 Siemens Zrt. terméke (ráadásul kifutott termék), ennek utólagos telepítését kizárólag Siemens tudja elvégezni,
— A Spectrum Power 4 rendszer szoftver tulajdonjogát E.ON nem vásárolta meg, a tulajdonjogok Siemens birtokában vannak, felhasználói licenszeket csak Siemenstől lehet beszerezni,
— Az adatbázis 5 céges kialakítását Siemens végezte el, annak karbantartását üzemeltetési szerződés formájában jelenleg is Siemens végzi. Az adatok migrálását, majd a különálló rendszerekből történő biztonságos eltávolítását jelenleg kizárólag a Siemens tudja elvégezni,
— Ez az informatikai rendszer önmagában komplett egész rendszert alkot, erre való tekintettel a hardver, a szoftver és az ehhez kapcsolódó fejlesztési szolgáltatás nem megosztható,
— A szállítónak nem csak a szoftverre vonatkozólag kell garanciát vállalni, hanem a teljes rendszerre. Ezt csak akkor garantálja a szállító, ha a megrendelés a leszállítandó szoftverre és a hardverre vonatkozóan a teljes láncolatot tartalmazza. Azaz a szükséges konfiguráció meghatározását, a rendelés bonyolítását, összeszerelést, telepítést (nem SCADA releváns szoftver pl. operációs rendszer és egyéb szoftverek), konfigurálást, tesztelést, szétszerelést és a vevőhöz való szállításra előkészítést, szállítást és mindezen műveletekhez a szükséges hely biztosítását.


Winner: Siemens termelő, szolgáltató és kereskedelmi zártkörüen működő részvénytársaság
Award value: 1732000
Number of bids: 1